CINNEADH CUR CHUN FEIDHMEÓN gCOIMISIÚN

an 26 Lúnasa 2021

lena gceartaítear Cinneadh Cur Chun Feidhme (AE) 2020/2182 lena leagtar síos an fhreagairt allmhairiúcháin chríochnaitheach thar ceann an Aontais maidir le ceimiceáin áirithe a allmhairiú amach anseo de bhun Rialachán (AE) Uimh. 649/2012 ó Pharlaimint na hEorpa agus ón gComhairle

(2021/C 348 I/02)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 649/2012 ó Pharlaimint na hEorpa agus ón gComhairle an 4 Iúil 2012 maidir le ceimiceáin ghuaiseacha a onnmhairiú agus a allmhairiú (1), agus go háirithe an dara agus an tríú fomhír d’Airteagal 13(1) de,

Tar éis dó dul i gcomhairle leis an gCoiste a bhunaítear le hAirteagal 133 de Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH) agus lena mbunaítear an Ghníomhaireacht Eorpach Ceimiceán, lena leasaítear Treoir 1999/45/CE agus lena n-aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (2),

De bharr an mhéid seo a leanas:

(1) Léiríodh san fhíorú dhá earráid i gCinneadh Cur Chun Feidhme (AE) 2020/2182 ón gCoimisiún (3), lenar leasaíodh freisin an Iarscríbhinn a ghabhann leis an gCinneadh Cur Chun Feidhme ón gCoimisiún an 15 Bealtaine 2014 (4).

(2) Níl ach Iarscríbhinn amháin ag gabháil le Cinneadh Cur Chun Feidhme ón gCoimisiún an 15 Bealtaine 2014. In Airteagal 2 de Chinneadh Cur Chun Feidhme (AE) 2020/2182 déantar, trí bhotún, tagairt d’Iarscríbhinn II a ghabhann le Cinneadh Cur Chun Feidhme an 15 Bealtaine 2014.

(3) An fhreagairt allmhairiúcháin le haghaidh aisíonfos-meitil a leagtar amach san Iarscríbhinn a ghabhann le Cinneadh Cur Chun Feidhme ón gCoimisiún an 15 Bealtaine 2014, níor áiríodh an fhreagairt sin, trí bhotún, in Iarscríbhinn II a ghabhann le Cinneadh Cur Chun Feidhme (AE) 2020/2182 agus dá bhrí sin scriosadh í ón Iarscríbhinn a ghabhann le Cinneadh Cur Chun Feidhme ón gCoimisiún an 15 Bealtaine 2014. Ní raibh sé i gceist an fhreagairt allmhairiúcháin maidir le haisíonfos-meitil a scriosadh san Iarscríbhinn a ghabhann leis an gCinneadh Cur Chun Feidhme sin agus dá bhrí sin ba cheart í a chur isteach arís san Iarscríbhinn sin.

(4) Dá bhrí sin, ba cheart Cinneadh Cur Chun Feidhme (AE) 2020/2182 a cheartú dá réir.

(5) Ós rud é go bhfuil feidhm ag Cinneadh Cur Chun Feidhme (AE) 2020/2182 ón 18 Nollaig 2020, ba cheart feidhm a bheith ag ceartú an Chinnidh sin freisin ón dáta sin ar an ábhar nár cheart aon amhras a bheith ann faoi bhailíocht leanúnach, gan bhriseadh, na freagartha allmhairiúcháin maidir le haisíonfos-meitil,

TAR ÉIS A CHINNEADH MAR A LEANAS:

Airteagal 1 Cuirtear an méid seo a leanas in ionad Airteagal 2 de Chinneadh Cur Chun Feidhme ón gCoimisiún (AE) 2020/2182: “Cuirtear Iarscríbhinn II a ghabhann leis an gCinneadh seo in ionad na hIarscríbhinne a ghabhann le Cinneadh Cur Chun Feidhme ón gCoimisiún an 15 Bealtaine 2014 lena nglactar cinntí allmhairiúcháin an Aontais le haghaidh ceimiceán áirithe de bhun Rialachán (AE) Uimh. 649/2012.”

Airteagal 2 Cuirtear an Iarscríbhinn a ghabhann leis an gCinneadh seo in ionad Iarscríbhinn II a ghabhann le Cinneadh Cur Chun Feidhme (AE) 2020/2182 ón gCoimisiún.

Airteagal 3 Beidh feidhm ag an gCinneadh seo ón 18 Nollaig 2020.

Arna dhéanamh sa Bhruiséil, 26 Lúnasa 2021. Thar ceann an Choimisiúin VirginijusSINKEVIČIUS Comhalta den Choimisiún

(1) IO L 201, 27.7.2012, lch. 60.

(2) IO L 396, 30.12.2006, lch. 1.

(3) Cinneadh Cur Chun Feidhme (AE) 2020/2182 ón gCoimisiún an 18 Nollaig 2020 lena leagtar síos an fhreagairt allmhairiúcháin chríochnaitheach thar ceann an Aontais maidir le ceimiceáin áirithe a allmhairiú amach anseo de bhun Rialachán (AE) Uimh. 649/2012 ó Pharlaimint na hEorpa agus ón gComhairle agus lena leasaítear an Cinneadh Cur Chun Feidhme ón gCoimisiún an 15 Bealtaine 2014 lena nglactar cinntí allmhairiúcháin de chuid an Aontais le haghaidh ceimiceán áirithe de bhun an Rialacháin sin (IO L 433, 22.12.2020, lch. 55).

(4) Cinneadh Cur Chun Feidhme ón gCoimisiún an 15 Bealtaine 2014 lena nglactar cinntí allmhairiúcháin an Aontais le haghaidh ceimiceán áirithe de bhun Rialachán (AE) Uimh. 649/2012 ó Pharlaimint na hEorpa agus ón gComhairle (IO C 152, 20.5.2014, lch. 2).